Согласно член 13 и член 14 од Правилникот  за условите, критериумите, правилата и постапката за запишување и студирање на прв циклус студии (додипломски студии) и втор циклус студии (постдипломски студии) на Универзитетот „Св. Кирил и Методиј“ во Скопје (Универзитетски гласник бр. 417/2019), како и одредбите од Конкурсот за запишување на студенти на втор циклус студии на студиски програми на Градежниот факултет во состав на Универзитетот „Св. Кирил и Методиј“ во Скопје, во учебната 2026/2027 година, договорните страни:

1. Универзитет „ Св. Кирил и Методиј“ во Скопје, Градежен факултет  Скопје со седиште на бул. Партизански одреди 24, застапуван од деканот проф. д-р Јосиф Јосифовски,  од една страна  (во понатамошниот текст: Факултетот) и

2.  ________________________________________ од __________ , ул. _______________________________ бр.______ со ЕМБГ______________ , од друга страна ( во понатамошниот текст: Студент),
на ден ____________ го склучија следниот
          Д О Г О В О Р

за студирање на студент на втор циклус студии на Градежниот  факултет  Скопје
 во академската  2026/2027 година

Член 1


 Студентот се запишува на Градежниот факултет на втор циклус студии, на  студиска програма _________________________________ под условите утврдени во Конкурсот за запишување студенти на студиските програми на Универзитетот „Св. Кирил и Методиј“ во Скопје во учебната 2026/2027 година, со плаќање надомест за студирање (настава, консултации, испити, магистерски труд) во износ од 1600 евра, во денарска противвредност, според средниот курс на НБРСМ на денот на уплатата.

Износот се уплатува на четири еднакви рати.

Факултетот го задржува правото дополнително да утврди надомест за постапката за пријава, оцена и одбрана на магистерски труд според ЕКТС со одлука од Наставно-научниот совет на Факултетот.

Другите надоместоци во текот на студирањето студентот е должен да ги надомести согласно Ценовникот на Универзитетот „Св.Кирил и Методиј“ во Скопје, односно Ценовникот на Градежниот  факултет .

Член 2


Со запишување на Факултетот, студентот стекнува права и обврски утврдени со закон и актите на Универзитетот и на Факултетот.

Студентот е должен редовно да ги исполнува утврдените обврски.

Член 3


Студентот ги завршил студиите од втор циклус кога ќе ги положи сите испити, ќе ги исполни сите обврски предвидени со студиската програма и ќе изработи и успешно ќе одбрани магистерски труд.


За сите прашања коишто се во функција на остварувањето на правата и обврските на студентот, а не се регулирани со овој Договор, важат одредбите од Правилникот за условите, критериумите, правилата и постапката за запишување и студирање на прв циклус студии (додипломкски студии) и втор циклус студии (постдипломски студии) на Универзитетот „Св. Кирил и Методиј“ во Скопје и Одлуката за правила на студирање на прв циклус студии (додипломски студии) и на втор циклус студии (постдипломски студии) на Универзитетот „Св. Кирил и Методиј“ во Скопје - Градежен  факултет   Скопје.





             Член 4

Студентот е должен да го изработи и предаде магистерскиот труд најдоцна во рок од една година од денот на одобрувањето на темата на магистерскиот труд. 

По барање на студентот, Наставно-научниот совет може да одобри продолжување на роковите од ставовите 1 и 2 на овој член, за времето додека траеле причините за спреченост за работа на магистерскиот труд. По истекот на овој рок, студентот губи право да го брани пријавениот магистерски труд.

Член 5


Договорот важи за времето додека трае студирањето на студентот на втор циклус студии, на наведената студиска програма.


Член 6


Студентот може еднострано да го раскине овој Договор без можност за враќање на уплатените средства за студирање, откако претходно ќе ги намири сите стасани обврски спрема Факултетот, со што му престанува статусот студент на втор циклус студии на овој Факултет.

Член 7


Во случај на спор по овој Договор надлежен е Основниот суд Скопје II во Скопје.

Член 8


Овој Договор се смета за склучен со денот на потпишувањето од страна на договорните страни.


Договорот е составен во три еднакви примероци од кои два за потребите на Факултетот, а еден за студентот.

           

 СТУДЕНТ





          ДЕКАН

  ______________________



    ___________________________

     





                             Проф.д-р  Јосиф Јосифовски


